L’assessorât pe culture e pe educazion de
Galizie al à presentât une gnove iniziative par sburtâ la lenghe proprie di
cheste comunitât. Si trate di un concors par curtmetraçs in lenghe galiziane di
meti adun a partî dal lavôr dai fruts tra i 3 e i 9 agns. La iniziative, che e
je stade clamade “Nós tamén creamos!” (Ancje nô o creìn!), e cjape dentri une
cincuantine di centris di educazion primarie e infantîl. Il percors di
preparazion dai curtmetraçs al previôt cors di formazion specifics pai mestris
e materiâi ufierts de aministrazion regjonâl. No si trate dome di sburtâ il
galizian, ma ancje di lavorâ sul rapuart simpri plui fuart che i fruts a àn cu
lis gnovis tecnologjiis. O volìn che i fruts a sepin che cul galizian si pues
fâ dut ce che si vûl – al spieghe l’assessorât – e che si pues doprâlu benon
ancje cu lis tecnologjiis informatichis e te produzion audiovisive. I
curtmetraçs miôr a saran po ancje trasmetûts de television publiche galiziane
(CRTVG).
Font: Xunta de Galicia,
10/02/12
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn hrv_Latn ast_Latn unk